ང་རང་ཚོ་སྤྱིར་བཏང་མི་ཡིན་པའི་ཆ་ནས་ཡིན་ན་ཡང༌།མི་བཟང་པོ་ཞིག་བྱུང་བ་ཡིན་ན་རང་གཞན་གཉིས་ཀར་ཕན་པ་དང༌།མི་བཟང་པོ་མ་བྱུང་ན་རང་གཞན་གཉིས་ཀར་མི་ཕན་པར་གནོད་ཡོང་བ་དང༌།དཀྲུག་ཡོང་མཁན་ཞིག་ཆགས་ཡོང་གི་ཡོད་པ་ཡིན་སྟབས་མི་ཡིན་པའི་ཆ་ནས་ཀྱང་ཕྲུ་གུ་མི་རེ་ངོ་རེ་ཡག་པོ་ཡོང་ཐབས་བྱ་དགོས།སོ་སོ་ཆོས་ལ་ཡིད་ཆེས་ཡོད་རུང་མེད་རུང༌།གང་ལྟར་མིའི་སྤྱི་ཚོགས་ཀྱི་ཞབས་འདེགས་ཡག་པོ་སྒྲུབ་ན་དངོས་སུ་ཚེ་འདི་དང༌།བརྒྱུད་ནས་ཚེ་ཕྱི་མ་གཏན་གྱི་འདུན་མ་འགྲུབ་པའི་དོན་དག་ལ་ཕན་གྱི་རེད།ཁྱེད་རང་ཚོ་སོ་སོ་ཆོས་ཁས་ལེན་མཁན་ཞིག་ཡིན་ན་ནི་བསོད་ནམས་བསགས་པ་དང༌།འཇིག་རྟེན་སྤྱིར་བཏང་གི་ཆ་ནས་བཤད་པ་ཡིན་ན་སོ་སོའི་མི་རིགས་ཀྱི་ཞབས་འདེགས་ཡིན་བསམ་པས་བྱས་ནས་མི་བཟང་པོ་དང༌།མི་ཡ་རབས་བཟོ་རྒྱུ་དེ་ཡིན་གཅིག་ཁྱེད་རང་ཚོས་གཟབ་གཟབ་བྱེད་རོགས།